Lam buleun nyo takalen coaca cukop suum. Kon suum cilet-cilet, tapih memang cukop brat suum. Ukuran meu tableut hanjeut. Takalen jalan aspal ukuran ceulala teuh. Nyan ban ukoran suum. Cukop parah kalinyo.
Coaca suum nyan kon bak geutanyo manteng. Meunyo tabaca bak barita rab bandum nanggro suum. Di Ostrali ukuran dipeugah bhan moto manteng sampe lileh. Nyan ban neukiran laju keudro neuh. Lheuhnyan lom seumantung ngon lhong na nyang angoh teungoh di eh. Bibit suum.
Teuman adak meunan na sit padup-padup boh nanggro nyang leupi. Lagee mamarika dipeugah brat that leupi ukuran ie lam glah kreuh keu drojih. Nyan dumnan leupi. Teuman so mangat leupi ngon suum. Nyan ban na sit nyang tanyeng meunan.
Pane tatuoeh jaweub so mangat leupi ngon suum sabab mandua nyan meunyo parah tetap hana mangat. Leupi that han pah, suum that pih han pah sit. Yang pah nakeuh nyang beasa-beasa manteng. Hana leupi that, hana seu um that. Meunan.